Diari Oficial de la Generalitat Valenciana


Sumari del DOGV 6838, del 10-08-2012 (2012/7652)

Informació pública de l'expedient de modificació puntual de les normes subsidiàries de planejament municipal pel qual s'introduïsca un darrer apartat, el número 18, en l'article 30.4 del text normatiu de les normes subsidiàries.
------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6838

Data del DOGV
:   10-08-2012

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2012/7652


Data del document
:   25-07-2012

Organisme emissor
:   Ajuntament de Xaló

Tipus de document
:   Anunci

Descriptors 

:   * Xaló
    * administració local
    * pla d'urbanisme

Informació pública de l'expedient de modificació puntual de les normes subsidiàries de planejament municipal pel qual s'introduïsca un darrer apartat, el número 18, en l'article 30.4 del text normatiu de les normes subsidiàries. [2012/7652]  
El Ple de l'Ajuntament de Xaló, en la sessió celebrada el dia 25 de juliol de 2012, va acordar:  
«Atés el tenor de l'article 30.4 de les normes subsidiàries de planejament municipal, quan tracta el sòl residencial baixa densitat Solana Sector C, Benibrai i Planets.  
Atesa la situació d'edificacions existents en les unitats d'execució en sòl urbà, els programes d'actuació integrada de les quals es troben en tramitació o fins i tot pendents de redactar, i l'efecte que estes poden ocasionar en els projectes de reparcel·lació que es tramiten.  
  
Vist el règim de parcel·la mínima que les normes subsidiàries de planejament municipal preveuen, i estimada viable la possibilitat d'introduir una nova previsió parcel·latoria que permeta admetre, en determinades circumstàncies, un altre tipus de parcel·les mínimes.   
De conformitat amb el que es disposa en l'article 94.1 1 83 de la Llei 16/2005, de 30 de desembre, Urbanística Valenciana.  
Primer. Sotmetre a informació pública, per un període mínim d'un mes, que s'anunciarà en el Diari Oficial de la Comunitat Valenciana i en un diari no oficial d'àmplia difusió a la localitat, el present expedient de modificació puntual de les normes subsidiàries de planejament municipal de Xaló pel qual s'introduïsca un darrer apartat, el número 18, en l'article 30.4 del text normatiu de les normes subsidiàries, el tenor del qual siga el següent:  
S'introduïx en el article 30.4 l'apartat 18, amb el següent tenor:  
  
18) Excepcions a la parcel·la mínima en finques aportades en els procediments reparcel·latoris i regulació de les edificacions consolidades.  
1. Amb ocasió de la tramitació de projectes de reparcel·lació podran delimitar-se i quedaran dins d'ordenació les finques aportades amb superfícies inferiors fins en un 30% a la parcel·la mínima que es troben enclavades entre finques totes estes amb edificacions consolidades i viari, i sempre que el resultat final no incremente el nombre de parcel·les teòric màxim corresponent a l'àmbit de la unitat d'execució reparcel·lada.  
2. Quan l'edificació consolidada d'una finca aportada en el procediment reparcel·latori siga superior a l'aprofitament objectiu previst pel pla, l'excés que, per ser transitòriament compatible amb les seues previsions, puga mantenir-se fins a la seua reedificació no es computarà com a aprofitament adjudicat al seu titular en determinar les cessions o costos d'urbanització que corresponguen a este, ni es tindrà en compte en calcular els estàndards dotacionals exigibles o l'edificabilitat consumida respecte a la total assignada a la zona o sector en què estiga situada.  
  
3. En les edificacions consolidades que presenten un aprofitament consolidat superior a l'aprofitament objectiu previst pel pla, però transitòriament compatible amb este, s'admetran obres de reforma i millora i canvis objectius d'activitat sempre que estos no accentuen la inadequació al planejament vigent, no comporten la completa reconstrucció d'elements disconformes amb este, ni incrementen el valor de l'edificació a l'efecte indemnitzador.  
4. Les obres de reforma i millora, com també els canvis objectius d'activitat, permesos en les edificacions consolidades que presenten excessos d'aprofitament només podran tenir com a finalitat el manteniment, la conservació o l'increment de la seguretat de les instal·lacions. Al contrari, en cap cas podran comportar:   
a) L'augment de l'aprofitament respecte del ja patrimonialitzat.  
  
b) La implantació d'activitats o usos més lucratius en termes de rendibilitat o valor, ni tan sols quan estos estiguen previstos pel planejament.   
5. La valoració de la concurrència de totes les circumstàncies previstes en este article correspondrà a l'Ajuntament, i es realitzarà en el moment d'atorgar o denegar la llicència. A este efecte la sol·licitud de llicència haurà d'expressar el fonament que justifica el seu atorgament».  
  
Cosa que es fa pública perquè se'n prenga coneixement, i se sotmeten els documents a informació pública, per un termini d'un mes, comptador des de l'endemà de la publicació d'este anunci en el Diari Oficial de la Comunitat Valenciana, en un diari no oficial d'àmplia difusió a la localitat, i al tauler d'anuncis del municipi.  
Durant este termini es podran formular les al·legacions que s'estimen pertinents, i l'expedient complet romandrà exposat al públic i podrà consultar-se al Departament d'Urbanisme de l'Ajuntament de Xaló, situat al carrer de l'Església, número 27, de dilluns a divendres, des de les 09.30 fins a les 14.00 hores.  
Esta informació es publica igualment en la pàgina web de l'Ajuntament: .  
  
Xaló, 25 de juliol de 2012.- L'alcalde: Joan Miquel Garcés Font.